Document ID: 31992D0562

KOMISSION PÄÄTÖS,
tehty 17 päivänä marraskuuta 1992,
suuririskisten aineiden käsittelyssä käytettävien vaihtoehtoisten lämpökäsittelyjärjestelmien hyväksymisestä (92/562/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY () ja erityisesti sen liitteessä II olevan II luvun 6 kohdan c alakohdan,
sekä katsoo, että
direktiivin 90/667/ETY liitteessä II olevan II luvun 6 kohdan a alakohdassa määrätään, että suuririskiset aineet on kuumennettava läpikotaisin vähintään 133 celsiusasteen lämpötilassa ja 3 baarin paineessa 20 minuutin ajan sen jälkeen, kun raakaaineen partikkelikoko on pienennetty vähintään 50 mm,
on tärkeää määritellä täsmällisesti vaihtoehtoiset lämpökäsittelyjärjestelmät, jotka antavat direktiivin 90/667/ETY säännöksiä vastaavat takeet, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Toimivaltaiset viranomaiset voivat hyväksyä liitteessä kuvattua järjestelmää tai kuvattujen järjestelmien yhdistelmää käyttävät suuririskisten aineiden käsittelylaitokset, jos ne täyttävät direktiivin 90/667/ETY ehdot ja edellytykset ja jos mainituille viranomaisille on osoitettu, että lopputuotteesta on otettu näyte päivittäin yhden kuukauden ajan mainitun direktiivin liitteessä II olevan III luvun 1 ja 2 kohdassa määriteltyjen mikrobiologisten vaatimusten mukaisesti.
2 artikla
Tiedot kriittisistä valvontamuuttujista, joita noudattaen jokainen laitos täyttää tyydyttävästi mikrobiologiset vaatimukset, on talletettava ja säilytettävä siten, että omistaja, laitoksen johtaja tai hänen edustajansa ja tarvittaessa toimivaltaiset viranomaiset voivat valvoa kyseisen laitoksen toimintaa. Talletettavat ja valvottavat tiedot ovat partikkelikoko, kriittinen lämpötila ja tarvittaessa käsittelyn ehdoton kesto, paine, raaka-aineiden syöttönopeus ja rasvan uudelleenkierrätysnopeus.
Nämä tiedot on annettava komission käyttöön sen pyynnöstä.
3 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä marraskuuta 1992.

Labels: 7
17
20